Dié flieks en reekse in Augustus op Showmax te sien | Maroela Media
Alone Together, Reverie en HBO se Succession is maar net van die reekse wat vanaf Augustus op Showmax te sien is. Daar is ook die jongste episodes van Younger (seisoen 5) en Vikings (seisoen 5).
Alone Together (Foto: ABC)
Alone Together (eerste op Showmax)
Los Angeles is 'n rowwe stad, maar twee vriende staan mekaar by in dié nuwe komediedrama om jou drome te bereik.
Beplande datum van vrystelling: 1 Augustus op Showmax
Succession (HBO) (eerste op Showmax)
Logan Roy het 'n suksesvolle onderneming gebou en nou moet hy besluit watter een van sy kinders by hom sal oorneem. Almal is egter nie tevrede met sy planne nie…
Beplande datum van vrystelling: 6 Augustus op Showmax
Reverie (eerste op Showmax)
Drome en realiteit meng in Reverie, 'n nuwe virtuelerealiteitspeletjie. Wanneer die spelers egter gestrand raak, is een vrou hul enigste uitkomkans. Eerste en slegs op Showmax te sien.
Beplande datum van vrystelling: 13 Augustus op Showmax
Dark Angel (eerste in Suid-Afrika op Showmax)
Mary Ann Cotton sal enigiets doen om haar lewe uit 'n klein myndorpie te ontvlug, selfs moord pleeg. Beleef die donker verhaal van een van Engeland se berugste reeksmoordenaars.
Younger (seisoen 5, episodes 5-12)
Sedert Charles se ontdekking het sy verhouding met Liza 'n nuwe fase betree. Volg die wipwarit van Liza se lewe met die laaste episodes van seisoen 5. Kyk die reeks op Showmax
Kevin is 'n regte niksnuts en bereik 'n laagtepunt wanneer hy by sy suster intrek. Dan leer hy dat hy veronderstel is om die wêreld te red in dié prettige nuwe komedie.
Hulle lyk dalk soos die ideale gesin, maar daar is probleme wat onderlangs sluimer. 'n Sielkundige daag op om te help, maar dan word dinge al hoe lawwer in dié nuwe donker komedie.
Vikings (seisoen 5)
Die Vikings-saga skuif van Ragnar na sy seuns wat stadigaan die wêreld verower. Intussen is Floki op soek na Asgard, die tuiste van die gode.
Blood Oil (seisoen 1)
Dis alles of niks nie vir 'n jong egpaar wat verhuis het om met olie ryk te word. Maar hulle kom te staan teen 'n ryk oliemagnaat wat alles van hulle wil wegvat.
Beplande datum van vrystelling: 20 Augustus op Showmax
Aftrede is totaal vervelig, maar hierdie spioene het 'n nuwe sending: red die wêreld! Met Bruce Willis, Helen Mirren en Anthony Hopkins.
Beplande datum van vrystelling: 2 Augustus op Showmax
Wallace is verlei deur Lady Tottington, maar hy het kompetisie. Dis nie 'n probleem nie: hy en sy hond Gromit sal bloot die reusagtige haas aankeer wat die hele dorp terroriseer!
Gabriel keer terug van Afghanistan en nou wil hy sy vervreemde vrou en kind opspoor. Maar dan moet hy sy eie probleme oorkom in dié spanningsvolle drama.
'n Verkleurmannetjie beland per ongeluk in 'n klein dorpie en word vir die sheriff aangesien. Hy neem die rol aan, maar dit is meer as wat hy kan hanteer!
Beplande datum van vrystelling: 9 Augustus op Showmax
Wanneer hul spioen-ouers verdwyn, gryp Carmen en Juni 'n sak vol hoëtegnologie-toerusting en moet op hul intellek staatmaak om hul ma en pa te red in dié opwindende avontuur.
Beplande datum van vrystelling: 16 Augustus op Showmax
Die kinders is terug en op pad na 'n geheime eiland vir hul jongste sending. Hulle kom egter teen ander spioen-kinders te staan en moet hul grootste toets nog oorkom.
'n Bose skurk, die Toymaker, het een van die spioen-kinders ontvoer! Junie moet sy sussie help in dié opwindende slotverhaal in die trilogie.
Henry weet niks nie, buiten dat sy vrou ontvoer is en hy is 'n kragtige half-robot wat haar kan red. Moenie dié lawwe en unieke fliek propvol aksie mis nie!
Beplande datum van vrystelling: 23 Augustus op Showmax
Rock and a hard place (Foto: HBO)
'n Radikale oefenkamp vir jong oortreders maak 'n verskil in die stryd teen 'n toenemende getal gevangenes in Amerika. Stap saam met Dwayne Johnson in die tronk wat lewens red.
Raine Spencer was byna net so bekend soos haar stiefdogter, met wie sy nie oor die weg gekom het nie. Toe prinses Diana se huwelik tot 'n einde kom, het die twee se verhouding egter verbeter en 'n vriendskap het begin blom.
Beplande datum van vrystelling: 30 Augustus op Showmax
Juffrou Duck is weg met spesiale goue stewels, so Peppa en haar vriende moet dit opspoor. Hulle sal lande en die see oorsteek en selfs ruimte toe gaan!
Parlement Parlement (seisoen 1)
Die lagwekkende geselsprogram is terug! Elana Afrika-Bredenkamp en haar span nooi Suid-Afrika se snaaksste komediante om sake van die dag in 'n ligte luim te bespreek.
Suid-Afrika was in 'n stadium op die randjie van 'n oorlog, maar Nelson Mandela het gehelp om apartheid te ontbind. Kyk wat gebeur het om 'n land te red.
Die Eoan-groep is een van Suid-Afrika se oudste teatergroepe en het 'n ryk geskiedenis wat aktivisme betref. Dié ongelooflike dokumentêr ondersoek argief-beeldmateriaal, onderhoude en die mooiste musiek.
Ná die Britse die Boere-republiek oorwin het, het vlugtelinge na Patagonië in Argentinië verhuis. Hulle is vandag nog daar en probeer hul kultuur aan die gang hou. Hierdie verstommende dokumentêr vertel hul verhaal.
Die Boland Moorde (seisoen 2)
Maak nie saak hoe geheimsinnig 'n moord is nie, André, Shane en hul span is daar om die misdadigers aan te tree.
Neill Anthony: Private Chef (seisoen 1 en 2)
Privaat sjef Neill Anthony maak kos vir die wêreld se rykste en beroemdste mense. Nou maak hy sy deure oop vir die wêreld en deel sy liefde vir kos in dié heerlike reeks. Kyk op Showmax
Bitten: Sarah Graham Cooks Cape Town (seisoen 1)
Sarah se prettige benadering tot kosmaak het gelei tot 'n webjoernaal, resepteboek en TV-reeks.
Chris Barnard het wêreldberoemd geword vir die eerste suksesvolle hartoorplanting. Maar agter dié sukses was daar 'n onbekende swart man: Hamilton Naki. Hierdie is sy verhaal.